lv en lv lv lv lv lt fr en lv lv fi lv en lv eu sk lv cs lv fi lv mwl lv lv lv lv lt lv ms fi lv lv lv lv lv pt lv lv gl lv fi lv lv lv lv lt lv lv lv lv en lv lv lv lv lv pt sl lv lv lv lv lv lv lv lv lv en lv en lv en lv en lv en lv en lv lv en lv lv en lv lv en lv lv en lv lv en lv lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv en lv lv en lv en lv en lv en lv en lv en lv en lv en lv en lv en lv en lv en lv en lv en lv en lv lv en lv lv fr uk pt en en eo en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr lv lv lt en
Laiks man - Greizais spogulis
Sākums | Reģistrācija | Ieeja
Es dzīvoju Greizo Spoguļu karaļvalstī!... Šeit viss ir tā, ka vēl šobrīd es nesaprotu - vai es pats esmu Greizs, vai šī pasaule Greiza... Bet varbūt, pats vārdiņš Greizs šeit Greizs...
Es jautāju Mežam, - Vai ir izeja no Tavas valsts?... Mežs atbildēja: Draugs! Kādēļ tu meklē izeju, ja tu atnācis palīdzēt...
Es jautāju Ūdeņiem, - Vai ir izeja no Jūsu valsts?... Ūdeņi atbildēja: Draugs! Kamdēļ tev izeja, ja tu atnācis mācīties...
Es jautāju Saulei, - Vai ir izeja no Tavas valsts?... Saule atbildēja: Draugs! Kamdēļ tev izeja, ja tu atnācis dzīvot...
Sirdī smeldze. Par Dzīvību, kas no miega mostas, lai aizmigtu Mūžīgi...
bet man skumji... Jo Pavasarim sekos Vasara, Rudens un atkal Ziema kaisīs baltos pelnus...
Viss zied... Bet negantnieks vējš bez atlīdzības rauj ziedlapas un tikai smaida...
Dzīvības kalngals... Viss zaļo, zied un briedina augļus...
Es esmu pļavā. Rokas pret Debesīm pacēlis, kājas zālē iepinis un matus palaidis vējā...
Tā ir tikai jūlijā, kad tūkstoši tūkstošus rada, lai paši tūkstošiem mirtu...
Un tā ir tikai augustā, kad krītošās zvaigznes sadeg, lai no pelniem paceltos Fēnikss...
Lapu saulainais zelts un krāsu varavīksne izspēlē gada negaidīti retāko joku...
Pirms aizmigšanas pasauli apžilbina ar Mūžīgās DZĪVĪBAS skaistāko mirkli...
Lapas norautas... Noplēstas un iesviestas dubļos...
Un pāri visam zirga kāja ar deviņu naglu dzelzs pakavu...
Jau trešo dienu snieg... Baltā Pasaule top baltāka un baltāka...
Un baltajā sniegā 99 Mežrozes bērni...
Ziemas izskaņa... Pirmie gājputni lauž sastingušo pasauli...
Un ledus zemei pārlido Saules taurenis...
Aprīļa nakts mēnesnīcā klaigādamas lido meža zosis... Ziemeļnieces, un viņām vēl tāls un grūts ceļš...
Bet putni steidzas... Skrien uz Dzimteni...
Pirmie maija pērkona negaisi atgriež Dabu tās pirmsākumā, bez maskēšanās un viltībām...
Tā ir tikai jūnijā, kad rudzu ziedēšanas laikā saules stars nolaižas rudzu druvā pie zilās rudzupuķes...
Ar katru apēstu ķiršogu es sadedzinu tūkstošiem vasaras atmirgu...
Un tā ir tikai augustā...
Kad krītošajās zvaigznēs sadeg sapņi un baltajos flokšos vasara...
Izputina koku zeltu, notrallina putnu balsis...
Tikai, tikai novembrī zvaigznes visspožākās...
Tikai, tikai novembrī skumjas vissmagākās...
Šajā Gaidīšanas laikā es gaidu Polārzvaigznes skūpstus...
Es gaidu... gaidu Tavus, mana Ziemassvētku Zvaigzne, Tavus pieskārienus...
Laiks, kad skaitu nodzīvotās stundas 2011. gadā...
Saskaitīju! 8723!!! Vēl atlikušas 37...
Janvāris. Ir 2012. gads. Daudziem šajā gadā būs Pasaules gals, bet daudziem - Pasaules sākums...
Man būs Ilgu gads...
Šoziem aukstākais rīts... Saulei kāpjot augšup, krīt sarma un zaigo sniegs...
Februāra rīts, kurā paslēpies Pavasaris... Saule, zīlītes dziesma un lāsteka...
Marts. Slēpes ar spārnu vieglumu slīd pa sērsnaino sniega lauku...
Aprīlis. Šorīt sniga. Ziema dusmojas un uz jaundzimušo Pavasari skatās ar aizdomām...
Tur, aprīļa debesīs, aiz pūkaina gubu mākoņa paslēpusies pirmā bezdelīga... Gaidu, kad mans mīļais putnēns nokāps lejā...
Jūnijā šūpojos rudzu ziedā, ļaujos mežrozes glāstiem un aizmiegu rudzupuķēs...
Jūlijā šūpojos siena pļavā, ziedojos liepziedam un pamostos nārbuļos...
...liepas mēnesī Liepa ziedojas Rudenim sev noraujot pirmo dzelteno lapu...
Oktobrī pār laukiem un mežiem izkaisu Vasaras pelnus...
Kad atceros, tad man kauns par nenoskūpstītu Liepas ziedu...
Ziema klauvē pie vientuļām durvīm...
Es nevaru atvērt, jo rokās vēl pēdējās rozes zieds...
Janvāra vakars ar zvaigznēm...
Uz galda Jaungada torte un vāzē vakara blāzma...
Februāris. Snieg un atkusnī asaro logs...
Pa nakti uz kokiem sasnigušais brīnums dienā izkūst kā cukurs liepziedu tējas glāzē......
Marts. Šogad Ziema nostājusies durvīm priekšā un nelaiž Pavasari...
Daudzi vecie cilvēki saka, sen tā nav bijis. Bet Ziema ir bezspēcīga marta saules kaisles priekšā un nemanāmi padodas...
Aprīlis aizskrien ar rietumu vējā saraustītiem mākoņiem. Starp tiem spoža saule un gaišzilas debess lauki...
Rīt 1. maijs. Lapu diena. Klintenēm un ieviņām lapiņas jau peļu austiņu lielumā...
Jūnijs ir sinonīms Rudzu ziedam un Rudzu puķei. Tas ir manas Mātes un Meitas mēnesis. Tas ir Saules kalna mēnesis.
Augusta nogale ir ilgu un gaidu laiks... Ar pirmajiem gājputniem, asterēm, flokšiem...
Novembris ir greizu, šķību un nepareizu domu laiks... Ar rudens miglām, aukstu rasu un kailajos zaros aizķērušos pēdējo lapu...
Liku zvaigznei mirgot tumšzaļas eglītes galotnē tumšzila meža vidū... Caur egļu zariem smaidīja mēness un smagi nopūtās mežs gada garākajā naktī...
Šogad Ziema bez sniega un agrs Pavasaris... Tāpat, kā pirms gada, tā arī šogad, daudzi veci cilvēki saka, sen tā nav bijis... 2013. gadā Ziema koda līdz aprīļa vidum, šogad - februāra vidū atdevās Pavasarim...
Maijs. Šogad ievzieda vēsums. Tā atkārtojas ik pēc 7 gadiem... Zied ievas, ķirši un plūmes, bet dienas vēsas un naktīs salna... Šogad ziedonis iet pa zirnekļa pavedienu, kuru pār bezdibeni pārmetis draiskulis Pavasaris...
Jūnijs. 1. jūnijs šogad vējains un mitrs. Ik pa brīdim līņā un ziemeļvējš trenc mākoņus dienvidu virzienā... Jūnija lietus paredz bagātu gadu. Ja jūnija pirmajās divās dienās līst, tad atlikušais mēnesis pārsvarā sauss...
Jūlijam jeb Siena mēnesim piemīt Lielā Pļāvēja daba. Viņš pļauj zāli, ziedus un sapņus... Nopļauto atstāj uz Dzīves lauka, lai žūst vasaras saulē un dienvidu vējā... Un tomēr Jūlijs ir labdaris, jo savus mīļos upurējot viņš domā par Dzīvi pēc ziemas, viņš domā par Jūliju, kas būs pēc gada...
Augusts ir Rudzu mēnesis. Un Rudzu mēnesī zied ieva... Ticējums saka: Kāds laiks ievu ziedā, tāds rudzu ziedā... Bet ko tagad lai saka, ja rudziem graudi, bet ievai ziedi...
Septembra miglainā rītā iebrienu silā un salasu aizejošās vasaras pērles zirnekļu tīklos...
Gulbju žēlabainas klaigas pelēkajās oktobra debesīs... Ledus dīķos, apsaluši miķelīši dārzos un ziemas saltā elpa pie apvāršņa...
Decembris. Vilku mēnesis. Vilka soļiem klīstu pierobežā... Sarma kokos un sirdī ceļojuma vilkme...
Rīt Vecais Jaunais gads. Sasnigušais sniegs strauji kūst un pēc pāris dienām lauki būs raibi kā martā... Ja janvārī marts, tad martā būs janvāris...
Marts. Sniegpulkstenīšu, zilo vizbulīšu un lazdu zieda laiks. Eju meklēt un atmostos, ka esmu jau atradis...
Aprīļa zilajās debesīs balts gulbis... Mežā sārta zalktene, mežmalā baltās un dzeltenās vizbulītes un grāvmalā saulainās māllēpes... Lūk, tāds ir aprīlis pirms Jurģa...
Maijs. Ābeļziedu sniegā... Esmu pazudis....
Jūnijs pļavā... Zilo un balto zvaniņu tūkstoši zvana un aicina tur, kur pamale zilgst...
Jūlijs. Ķirši, avenes, mellenes... Jāņogas, upenes un vēl zemenes... Šovasar daudz, jo vasara ne karsta ne auksta, tik vējaina...
Augusts. Sauss un saulains. Pirms gada augusta vidū uzziedēja ieva. Šogad ieva bez lapām un kailie zari šūpojas vējā...
Šodien sākas astronomiskais rudens. Ar sauli debess jumā, ar mākoņiem dienvidrietumu pamalē un dienvidu vēju jau dzeltēt sākušos kokos...
Oktobris. Zosis vēl ezerā un lapas bērzā... Vasara pie apvāršņa un ziema virs horizonta... Noskaņu laiks.
Katrīnas. Ticējums saka, ja Katrīnās salst, ziema būs auksta. 25. novembris šogad ar nelielu baltumiņu un salu. Sācies Ziemassvētku gaidīšanas laiks...
24. decembra vakarā, pirms Ziemassvētkiem, mežā zvanīja zilo vizbulīšu ziedpumpuri... Bet kur vēl Pavasaris!.... Tikko sākusies ziema... Uz Dzīvības un Nāves robežas...
Gada pēdējās dienas. Salst. Kopš 27. decembra valda sals. Ezers aizsalis, bet zeme bez sniega baltuma. Kailsals...
Puteņu mēnesis februāris. Šoziem bez puteņiem un dziļa sniega. Nereti dienas, kad no rīta kā agrs pavasaris, bet pie vakara kā pelēks rudens. Latvijas rietumos sāk ziedēt sniegpulkstenīši...
Aprīlis. Zied zilās, baltās un dzeltenās vizbulītes. Sāk ziedēt purenītes. Šodien 11. aprīlis. Diena, kad jādziedinās ar bērzu sulu...
Šodien 1. jūlijs. Pirmā Liepas un Siena mēneša diena. Zied liepas! No tūkstošbalsīga bišu sanējuma un neatkārtojamās liepzieda smaržas noreibstu tā, ka pamostos tikai rudenī...
Jūlijs ir mans mēnesis, jo atnācu liepziedā ar varavīksni uz pleca...
Augusts. Šodien, 2. augustā, jaunie stārķi izloka spārnus un zīmē pirmos saules apļus virs savām ligzdām... Tur, kaut kur pie apvāršņa, kaut kādas dīvainas nojautas un tā vien šķiet, ka zeltainajās smilgās jau paslēpies rudens...
Novembris. Debesis pelēkas, balts sniegs un atmiņas... Šodien, 3. novembrī, atmiņu grāmatā pāršķīru lappuses un izlasīju, ka pirms 9 gadiem novembra sākumā bija gan sniegs, gan sals...
Janvāris. Ziemas valdnieks. Aiz loga vakara saule un pēc atkušņiem uz sniega neliela sērsna. Lai arī no rīta bija neliels sals, zīdastu bariņš jautri čivināja... Februārī zīdastes uzsāks atpakaļceļu uz ziemeļiem...
Puteņu mēnesis februāris. 22. februāra rīts saulains. Pie ezera papeļu birzī vietējie ziemotāji, melnais un pelēkais strazds, viens otru dzen pa apses zaraino stumbru... Pēc nedēļas marts un sāks atgriezties gājputni...
2018. gada 11. janvāris. Līdz šim ziema tāda pati kā pirms četriem gadiem - 2014. gadā. Šodien pelēkas debesis un iesirma zeme. Vakar ezeriņā izpeldējos un tagad nākošreiz tas varētu būt tikai aprīlī...
2018. gada 10. augusts. Skaidra, saulaina, vējaina un karsta diena. Sausums turpinās. Ūdens dīķīšos sarāvies līdz mazumiņam. Daudzi mazie strautiņi izžuvuši. Karsta vasara.
2019. gada 3. janvāris. Jaunā gada trešā diena. Aiz loga gaudo vējš un izdziest īsā ziemas diena. No rīta sniga, putināja. Pasaule ietinusies baltā palagā...
2019. gada 11. februāris. Atkusnis. Snieg slapjš sniedziņš. Dabā jūt pavasari... Sniegā kustonīši un kokos kāpj sula...
Augusts. Ir 2019. gada 15. augusts. Vasaras Māra. Ir sācies ilgu laiks... Ilgas un skumjas par aizejošo vasaru... Sarkana krāsa pīlādžos un irbenēs tikai pastiprina gaidas pēc nākamās vasaras...
2020. gada 20. februāris. Līdz kalendārās ziemas beigām deviņas dienas. Sals un sniegs šajā ziemā retums. Baltie vizbuļi zied kopš 26. oktobra. Zilās vizbulītes kopš 7. decembra. Zalktene kopš 18. novembra. Lazdas sarkanie ziediņi parādījās 13. janvārī. Sniegpulkstenītes zvana kopš janvāra vidus. Vizbulīšu ziema...
2020. gada 11. jūnijs. Gada gaišākais laiks un auglības kalna galotne. Aiz loga dienvidrietumos pērkons ducina, līst jūnija lietutiņš, kas ļoti vajadzīgs izslāpušajai zemei. Rudzu zieda laiks...
2021. gada 15. marts. Pēc piecām dienām sākas astronomiskais pavasaris. No 18. marta diena kļūs garāka par nakti. 13. martā Vecumu pusē klaigāja un lidoja divas dzērves. 14. martā aiz loga šopavasar pirmā varavīksne. Daba iet savu gaitu. Dabu neinteresē cilvēka problēmas...
2021. gada 18. decembris. Trīs dienas līdz astronomiskās ziemas sākumam. Šobrīd atkusnis. Ziemassvētku nedēļā atgriezīsies ziema. Šobrīd sniega sega sarukusi, bet Ziemassvētku nedēļā līdz ar salu atgriezīsies sniegs. Viss notiek kā tam jānotiek. Jo augstāk kalnā, jo dziļāk redzi, kas notiek ielejā. Jo dziļāk ielejā, jo spožāk mirdz zvaigzne kalna galotnē...
2022. gada 9. marts. Vienpadsmit dienas līdz astronomiskā pavasara sākumam. Ziema negrib atkāpties un mēģina kādu paķert sev līdz... Bet tas ir tikai laika jautājums, kad viss mainīsies. Tikai pacietību.
2022. gada 5. jūlijs. Vasaras pilnbrieds. Šodien 66. 3. jūlijā nogāju 66 km. Saule uz ziemu...
uz Dzīvības un Nāves robežas
«  Septembris 2022  »
Ierakstu arhīvs Ierakstu Arhīvs